Kuvataiteen koulutusohjelman opetussuunnitelman vahvistamisprosessi on edennyt seuraavasti:\nHyvinvointi ja terveys osaamisalueen johtotiimi on antanut lausuntonsa 20.6.2016.\nKuvataiteen koulutuksen neuvottelukunnan jäsenet ovat toimittaneet lausuntonsa sähköpostitse toukokuun 2016 aikana.\nOpetussuunnitelma on käsitelty koulutustoimikunnassa 29.9.2016, jonka jälkeen opetuksesta vastaava vararehtori on hyväksynyt ja vahvistanut 11.11.2016 opetussuunnitelman käytettäväksi vuodesta 2017 alkaen.\n2 OPISKELU KUVATAITEEN KOULUTUSOHJELMASSA\nKuvataiteilija tarvitsee ammattinsa harjoittamisessa ja työnsä kehittämisessä monipuolista tiedollista ja taidollista osaamista. Opiskelu kuvataiteen koulutusohjelmassa takaa vapaan taiteilijan työssä toimimisessa tarvittavan taidollisen ja tiedollisen pohjan. Yhteiskunta tarvitsee taiteilijoita ylläpitämään henkisen kulttuurin perustaa. Taiteellinen luovuus on kaiken luovan työn ytimessä, mutta se mahdollistaa myös luovuuteen kannustavan ilmapiirin rakentamisen yhteiskuntaan. Luovuus on monien uusien työtehtävien mahdollistaja.\nKuvataiteilijat toimivat jatkuvasti laajentuvan visuaalisen alueen erikoisasiantuntijoina. Heillä on erityinen kyky artikuloida kuvien avulla ja tuottaa merkityksiä, jotka kiinnittyvät henkiseen kulttuuriperintöömme ja osallistuvat kriittiseen keskusteluun. Taiteella on tehtävä ylläpitää henkistä hyvinvointia ja lisätä sosiaalista vuorovaikutusta ja empatiaa. Kuvataiteilijoille on myös eduksi kehittää viestintäosaamistaan sekä yhteistyötaitoja, jotka mahdollistavat moniammatillisen tiimityöskentelyn. Luovalla osaamisella on myös potentiaalia uudenlaisen työtehtävien kehittämisessä. Vapaan taiteilijan työssä menestyminen edellyttää jatkuvasti muuttuvaan toimintaympäristöön reagoimista, mutta myös aktiivisena toimijana kykyä proaktiivisesti olla itse muuttamassa kuvataiteen kenttää.\nKulttuurialan koulutuksella on omat erityispiirteensä suhteessa muihin koulutusaloihin. Kulttuurin kentällä toimiminen edellyttää usein taiteellista lahjakkuutta ja halua työskennellä ilman selkeästi määriteltävää ammattikuvaa. Kuvataiteilijan ammatti edustaa erityistä vapaan taiteen alaa, jossa alan kehittyminen on taiteilijakunnan oman luovan työskentelyn varassa. Kuvataiteilijan työn vastuullisuus ja itseohjautuvuus edellyttävät koulutuksessa perehtymistä alan traditioon ja tekemisen taitoihin. Oman näkemyksen ja omien ilmaisullisten tavoitteiden toteuttaminen vaativat vahvaa sisäistä motivaatiota ja kykyä keskittyä työskentelemään tavoitteellisesti.\nKuvataiteen opetuksessa intensiiviset työpajajaksot muodostavat keskeisen opiskelutavan. Käytännön kuvataidetyöpajoihin integroituu kunakin lukukautena teoriaopetusta, joka toteutetaan luento- ja monimuoto-opetuksena. Oman taiteellisen työskentelyn kehittäminen tiiviissä henkilökohtaisessa ohjauksessa antaa hyvät lähtökohdat kehittää luovuutta kunkin omien tavoitteiden pohjalta. Yhteiset vuosittaiset taiteelliset seminaarit korostavat opiskelun taiteellisen prosessin keskeisyyttä ja mahdollistavat kaikkien vastuuopettajien osallisuuden. Omien opiskelutavoitteiden määrittely prosessipäiväkirjan avulla mahdollistaa ohjauksellisesti selkeän arviointityökalun.\nEnsimmäisenä opiskeluvuotena hankitaan perusosaamista sekä kuvataiteen perinteisistä menetelmistä että uudemmista, digitaalista kulttuuria hyödyntävistä työkaluista. Opiskelijat saavat tuntumaa ilmaisukeinoihin, joiden perusteella he voivat tehdä omien osaamistavoitteiden mukaisia valintoja.Perusopinnot ovat pääasiassa ensimmäisen opiskeluvuoden opintoja, joissa perehdytään kuvataiteen perustekniikoihin. Perusopintoihin kuuluvatmyös taidehistorian opintojakso sekä ensimmäinen kuvataiteen vuosiseminaari.\nToisen ja kolmannen vuoden aikana opiskelijat valitsevat ammattiopintoja omien tavoitteidensa pohjalta. Opiskelijoilla on mahdollisuus keskittyä lähes täysin taidemaalauksen tai kuvanveiston opintoihin tai valita grafiikan tai esitystaiteen opintokokonaisuuksia. Näin opiskelijoilla on mahdollisuus tehdä valintoja ammattiopinnoissa ja luoda erilaisia kuvataiteilijan ammatti-identiteettejä. Koulutusohjelman tavoitteena on hyvä ammattiosaaminen jollakin kuvataiteen osa-alueella, mutta mahdollistaa myös monipuolisen kuvallisen osaamisen.\nKuvataiteen koulutusohjelmassa on sekä vaihtoehtoisia ammattiopintoja (Kuvanveisto, maalaus, grafiikka ja esitystaide) että yhteisiä ammattiopintoja. Yhteisiin ammattiopintoihin sisältyy sekä teoria-aineita että taiteellisen prosessin ohjattu seuranta vuosittaisissa kuvataiteen seminaareissa. Erityistä huomiota kiinnitetään myös kuvataiteilijoiden projektiosaamiseen, työelämävalmiuksiin ja talousosaamiseen.\nEnsimmäisen opiskeluvuoden aikana omaksuttujen perustaitojen perusteella opiskelijat valitsevat toisen opiskeluvuoden alusta alkaen ammattiopintoja. Toisen ja kolmannen vuosikurssin opiskelijoilla on mahdollisuus tehdä valinta kahden tai kolmen samanaikaisen opintojakson välillä. Kullakin opiskelijalla on mahdollisuus omien henkilökohtaisten tavoitteiden kannalta hankkia itselle sopivaa taiteellista osaamista. Kuvanveiston ja maalaustaiteen tekniikoiden opiskelulle on varattu enemmän opintojaksoja kuin taidegrafiikalle ja esitystaiteelle. Esitystaidetta ja grafiikkaa on tarjolla yhden lukuvuoden laajuinen kokonaisuus. Näihin aloihin keskittyvillä opiskelijoilla on mahdollisuus syventää osaamistaan myös opiskelijavaihdossa. Ammattiopintojen opintojaksot vaihtuvat aina samaan aikaan, joten opiskelija voi suunnitella opintonsa tehokkaasti ja varmistaa opintopisteiden karttumisen. Neljäntenä opiskeluvuotena on mahdollisuus täydentää ammattiosaamista sekä tutkintoon kuuluvaa vapaasti valittavien opintojen osuutta.\nKuvataiteilijan ammatti edellyttää monipuolista taiteen eri osa-alueiden tuntemusta ja niihin perehtyminen opintojen aikana on välttämätöntä oman taiteellisen suuntautumisen löytämiseksi. Kuvataiteilija (AMK) opinnoissatarjotaan sen vuoksi 2. ja 3. opintovuonnaopiskelijoille mahdollisuus oman kiinnostuksen mukaan valita 100 opintopisteen laajuisesta vaihtoehtoisten ammattiopintojen tarjonnasta 40 opintopisteen laajuiset opinnot. Opintojen toteutuksessa noudatetaan opiskelijaenemmistön valintoja siten, että opintojaksoja, joille ei ilmoittaudu riittävästi opiskelijoita, ei toteuteta kyseisenä vuonna. Samasta 2.ja 3. vuoden vaihtoehtoisten opintojen tarjonnasta opiskelija valitsee pääsääntöisesti myös opintoihin kuuluvat 15 op laajuiset vapaasti valittavat opinnot.\nNeljäntenä vuonna kuvataiteilijan ammattiosaamiseen kypsyminen osoitetaan opinnäytetyöllä. Opinnäytetyön taiteellisen produktion mahdollisimman suuren julkisuuden kautta taiteilijat saavat hankittua itselleen huomiota ja palautetta kuvataiteen kentällä. Tätä toimintaa opiskelijat ovat ehtineet harjoitella opintojensa aikana, mutta viimeisenä vuotena heillä tulee olla kykyä kestää ja hallita julkisuuden paineet. Opinnäytetyöhön sisältyy myös kirjallinen osuus, jossa valmistuva kuvataiteilija osoittaa valmiutensa tuottaa tutkimuksellista tekstiä ja kyvyn tavoitteellisesti kehittää omaa taidekäsitystään.\nKuvataiteen opiskelijan osaamisen kasvu perustuu myös monipuoliseen harjoittelun toteuttamiseen.\nHarjoittelun ohjaus ja suunnittelu lähtee kunkin opiskelijan henkilökohtaisista tarpeista, kyvyistä ja urasuunnitelmista.\nVarsinkin ensimmäisessä harjoittelujaksossa suositellaan tutustumaan taidemaailman erilaisiin toimijoihin: galleriat, taidemuseot, residenssit, kesänäyttelyt ja muut taiteen tuotanto-organisaatiot. Myös perinteinen ammattitaiteilijan assistenttina toimiminen on hyvä vaihtoehto alan työelämään perehtymisen kannalta. Harjoittelun aikana suositellaan myös verkostoitumaan alan eri toimijoihin ja tekemään omaa yleisötyötä, eli hankkimaan omalle tuotannolleen yleisöjä ja kontakteja. Kansainvälinen harjoittelu on myös suotavaa ja siihen kannustetaan. Omien taidenäyttelyjen tekeminen on edelleen varsinkin pidemmälle ehtineille opiskelijoille hyvä tapa testata opiskelun aikana opittuja kykyjä työelämässä.\nKuvataiteen koulutusohjelman perustana ovat kansallisena yhteistyönä määritellyt kuvataiteen osaamisalueet. Kaikista opetussuunnitelman opintojaksoista löytää vähintään yhden kompetenssin alueeseen kuuluvaa osaamisen kehittämistä.\nKuvataiteen tradition osaaminen\n• tuntee taidemaailman käytäntöjä, nykytaiteen ilmiöitä ja taidehistorian perinteitä\n• seuraa aktiivisesti taiteen ilmiöitä\n• hallitsee kuvataiteen tekniikoita, välineitä ja työsuojelua teoriassa ja käytännössä\n• osaa toimia taiteen kentällä ja esittää julkisesti työnsä tuloksia\n• osaa havainnoida ja tulkita ympäristöä ja muuttaa niitä erilaisiksi sisällöiksi ja taideteoiksi\n• hallitsee värin, muodon, tilan ja ajan kuvallisen ilmaisun keinot\n• hallitsee kuvataiteen käsitteelliset lähtökohdat\n• osaa hyödyntää luovuutta ja oman ilmaisun mahdollisuuksia visuaalisessa kulttuurissa\n• tunnistaa laajenevan kuvataidekentän haasteet\nKuvataiteilijan identiteetin rakentaminen\n• tunnistaa oman ydinosaamisensa ja kykenee sen kehittämiseen\n• ymmärtää taiteilijan ammatin harjoittamisen ja kehittämisen mahdollisuudet muuttuvassa yhteiskunnassa.\n• osaa tehdä itsenäisiä taiteellisia valintoja ja toimia aktiivisesti taiteen kentällä\n• tuntee ja hallitsee omia taiteellisia prosesseja\n• kykenee arvioimaan ja analysoimaan omaa ja toisten tekemistä\n• tunnistaa yhteiskunnallisen näkökulman taiteilijan työssä ja osaa toimia yhteisöllisissä projekteissa\n• ottaa kuvataiteilijana vastuun ympäristöstään eettisesti, esteettisesti ja tulevaisuusorientoituneesti\n• osaa tarkastella kriittisesti ja rakentavasti ympäristöään\n• hallitsee kyseenalaistamisen taidon\n• tiedostaa alueellisen, kansallisen ja kansainvälisen taiteen toimintaa\n• kykenee kantamaan vastuuta elinympäristönsä esteettisyydestä


Hyvän olon Lanzarote | TUI.fi\nHyvän olon Lanzarote\nYhä useampi matkailija keskittyy lomallaan hyvinvointiin ja terveyteen. Arkeen halutaan palata hyvässä kunnossa ja entistäkin energisempinä. Tässä viisi tapaa rentoutua ja ladata akkuja Lanzarotella.\nSiistin ja loppuun asti mietityn yleisilmeensä ansiosta Lanzarote on Kanariansaarista ehkä tyylikkäin. Siitä on kiittäminen taiteilija, arkkitehti César Manriqueta; hän taisteli sen puolesta, että saaren alkuperäistä arkkitehtuuria noudatettaisiin uusissakin rakennuksissa, eikä rakennettaisi korkeita kerrostaloja ja holtittomia hotellikomplekseja. Valkoisiksi kalkitut pikkutalot taustanaan Lanzaroten omalaatuinen tulivuorimaisema luovat saarelle viehättävän ja aidon tunnelman.\nMonen matkailijan tie vie Timanfayan luonnonpuistoon, Islote de Hilarion kuumaisemiin. Manriquen suunnittelemassa El Diablo -ravintolassa on grilli kirjaimellisesti aina kuumana, sillä ruoka valmistetaan vulkaanisen maan kuumuudessa. Luonnongrillin lämpöä hiilihankonsa kanssa säätelee itse piru, joka on Timanfayan ja koko Lanzaroten symboli.\nViiniä ja terapiaa\nVaikka Kanariansaarten viinit eivät ehkä löydykään maailman arvostetuimpien listalta, eritoten Lanzaroten valkoviinejä kannattaa maistaa. Ne sopivat erinomaisesti erilaisten kalaruokien, tapasten ja salaattien seuraksi. Monipuolisen suutuntuman paikallisiin viineihin saa La Geria -viininviljelyalueen bodegoissa, joissa voi myös tutustua viinin viljelyyn.\nViini virtaa myös Lanzaroten hotellien spa-osastoilla, joissa on mahdollista ottaa erilaisia viiniterapiahoitoja. Viinissä lotraaminen auttaa kuulemma säilyttämään ihon nuorekkaana ja vapauttaa stressistä.\nReippailua rannalla ja vuorilla\nLanzaroten kevyen liikenteen väylät myötäilevät rantaviivaa ja kutsuvat aamukävelylle. Mikä voisikaan olla ihanampi aloitus päivälle kuin pienen reippailun jälkeen pulahtaa mereen uimaan ja siirtyä siitä kiireettömälle hotelliaamiaiselle?\nMyös pyöräily on Lanzarotella erittäin suosittu liikuntamuoto, ja vuokraamoista saa kohtuuhintaan sopivan menopelin alle ja reittikartan käteen. Laavarinteitä ylös polkiessa reidet joutuvat koville, mutta maisemat palkitsevat.\nLanzaroten yksi suosituimmista urheilutapahtumista on vuosittain joulukuussa juostava Lanzaroten kansainvälinen maraton.\nPeriaatteessa kaiken tarvittavan – ja enemmänkin – saa hankittua tuliaisiksi Teguisen markkinoilta, jotka järjestetään joka sunnuntai. Vaatteiden, hattujen ja huivien lisäksi markkinoilla myydään paikallisten käsityöläisten tuotteita tyylikkäistä nahkalaukuista sandaaleihin ja iPad-koteloihin. Tarjolla on myös paikallisia herkkuja, kuten juustoja ja mojo-kastikkeita.\nOstosten välissä voi nauttia churroja – espanjalaisia uppopaistettuja leivonnaispötkylöitä.\nTeguisen markkinat pidetään joka sunnuntai klo 10–14. Lomakeskuksista järjestetään sinne kuljetuksia ja opastettuja retkiä.\ncamera Lanzaroten rannoilta kelpaa pulahtaa uimaan.


Á la Carte-tarjoilijoita pikkujoulukaudelle, Lisäpalvelu\nIlmoituksen osoite: https://tyopaikat.oikotie.fi/tyopaikka/1178809\nAsiakkaamme tarvitsee á la carte -tarjoilijoita loka-joulukuun väliselle ajalle. Ravintola sijaitsee Helsingin ydinkeskustassa.\nTöitä kyseisessä ravintolassa olisi tarjolla loka-joulukuun väliselle ajalle, mutta jatko muissa asiakasravintoloissamme on mahdollinen tämänkin jälkeen.\nHaastattelemme hakijoita jo ennen hakuajan päättymistä, joten laita pikaisesti hakemusta nettisivuillamme www.lisapalvelu.net tai sähköpostitse jari.palmberg@lisapalvelu.net. Kerro hakemuksessasi, miten olet käytettävissä, milloin voit aloittaa ja palkkapyyntösi.\nA la carte tarjoilija, Turku


Terveysinfo - 853\nAmpuma-aseluvan hakijan mielenterveyden luotettava arviointi edellyttää laajamittaisia selvityksiä\nSosiaali- ja terveysministeriön mukaan lääkäri ei voi yhden vastaanottokerran jälkeen arvioida henkilön soveltuvuutta ampuma-aseluvan saamiseksi.\nAmpuma-aseluvan hakijan mielenterveyden luotettava arviointi edellyttäisi laajamittaisia selvityksiä. Tällaisten selvitysten antamiseen ei terveyskeskuksissa yleensä ole mahdollisuuksia, todetaan sosiaali- ja terveysministeriön marraskuun alussa antamassa ohjeessa, joka koskee ampuma-aseluvan saamiseksi tarvittavaa lääkärintodistusta.\nSosiaali- ja terveysministeriö korostaa, ettei edes laaja mielenterveyden selvitys takaa sitä, että tutkimushetkellä tehty ja lääkärintodistukseen kirjattu arvio osoittaisi luotettavasti tutkittavan täyttävän ampuma-aseen saamiseksi asetetut terveysvaatimukset myös tulevaisuudessa. Lääkärintodistus on sosiaali- ja terveysministeriön ohjeen mukaan tämän vuoksi lausunto tutkittavan henkilön sen hetkisestä terveydentilasta.\nSosiaali- ja terveysministeriön mukaan lääkärin mahdollisuudet arvioida henkilön todellista soveltuvuutta ampuma-aseluvan saamiseksi ovat yhden vastaanottokerran jälkeen erittäin rajalliset. Tehtävää vaikeuttaa se, ettei lääkärillä useinkaan ole käytössään aikaisempia, henkilöä koskevia potilasasiakirjoja. Tällöin lääkärin on erityisen tärkeä kirjata lääkärintodistukseen, että päätelmät henkilön terveydentilasta perustuvat ainoastaan tutkimusajankohtana käytettävissä oleviin tietoihin ja havaintoihin. Lääkärillä on myös oikeus kirjoittaa todistukseen, ettei hän havaintojensa tai saatujen tietojen perusteella voi ottaa asiassa kantaa.\nSosiaali- ja terveysministeriö toteaa, että lääkärintodistus voi olla yksi tärkeä tietolähde, kun poliisi päättää ampuma-aseluvista. Poliisi käyttää kuitenkin myös muualta saatuja tietoja arvioidessaan hakijan mielenterveyttä ja soveltuvuutta luvanhaltijaksi.


Yksi Vietnamiin siirtyneistä iwalaisista Waleed Altalib (kuvassa), joka on monen värikkään elämänvaiheen läpi päätynyt Irakin Mosulista digialan yrittäjyyden kautta pakolaisena Helsinkiin ohjelmistokehittäjäksi. Waleed toimii IWA:ssa ohjelmistosuunnittelijana ja rakentaa asiakasprojekteissa sovellusten käyttöliittymiä.\n- Olin viime talvena IWA:n Thaimaan toimistolla ja se oli mahtava kokemus. Minulle on tärkeää päästä karkuun talven pakkasia ja on hienoa tutustua uusiin kulttuureihin. Tapaamme IWA:n paikallisten kollegoiden kanssa paljon myös työn ulkopuolella ja viikonloppuisin matkustelen ympäri Vietnamia, Waleed kertoo.\nYli puolet IWA:n työntekijöistä on kotoisin muualta kuin Suomesta. Helsingissäkin työskentelevistä IWA:n työntekijöistä kolmannes on ulkomaalaisia. Kansainväliset työntekijät ovat IWA:lle suuri voimavara, koska merkittävä osa asiakkaistakin on kansainvälisiä. IWA toimii usealla eri aikavyöhykkeellä ja kykenee palvelemaan asiakkaitaan 24 tuntia vuorokaudessa.\nIWA:n Vietnamin liiketoiminnan vetäjä Kai Lemmetty kertoo, että yhtiö avasi toimiston Vietnamin kaupalliseen keskukseen Ho Chi Minh Cityyn viime syyskuussa.\n- Vaikka olemme viime vuosina lähettäneet valtaosan työntekijöistämme talveksi Thaimaaseen, niin tänä vuonna Vietnam oli looginen kohde talvitoimistollemme. On hienoa, että Helsingin toimistomme asiantuntijat pääsevät tutustumaan paikallisiin työntekijöihimme Vietnamissa, Lemmetty sanoo.\n- IWA on perustamisestaan lähtien toiminut hajautetun etätyön mallilla, jossa yrityksen työntekijät työskentelevät yrityksen Helsingin, Thaimaan, Abu Dhabin tai nykyään Vietnamin toimistoista käsin. Työntekijöillä on mahdollisuus tehdä töitä joko Helsingin pakkasissa tai Aasian tropiikissa. Tämä lisää työmotivaatiota ja työn koettua mielekkyyttä merkittävästi, Lemmetty jatkaa.\nIWA kertoo vähentäneensä talvitoimiston ilmastovaikutusta vapaaehtoisella päästökompensaatiolla.


Vahvistamme maisemasuunnittelu-yksikköämme ja haemme joukkoomme monipuolista osaajaa maisemasuunnittelijan tehtäviin.\nHaemme maisema-arkkitehtia, suunnitteluhortonomia tai miljöösuunnittelijaa maisemasuunnittelijan tehtäviin Kaupunki ja väylät toimialalle maisemasuunnittelu-yksikköön. Tarkempi tehtävänkuva määritellään työkokemuksesi ja osaamisesi mukaan. Mahdollisia työtehtäviä voivat olla esim. katu- ja puistosuunnittelu, selvitykset, kaupunkikuvallinen suunnittelu, aluesuunnittelu, asuinympäristöjen suunnittelu, hulevesisuunnittelu, visualisointi ja suunnittelukilpailuihin osallistuminen.\nEtsimme vahvistusta ensisijaisesti Espooseen, mutta voit sijoittua myös toimipisteisiimme Tampereella, Kuopiossa tai Oulussa.\nArvostamme monipuolista kokemusta maisemasuunnittelijan työstä. Haemme joukkuepelaajaa, joilla on positiivinen ja joustava asenne. Edellytämme kykyä ilmaista itseään taitavasti sekä visuaalisesti että verbaalisesti.\nVaatimuksena on sujuva suunnitteluohjelmien hallinta. Käytössämme olevia suunnitteluohjelmia ovat mm. Autocad, Civil 3D, Microstation, Novapoint sekä Adobe-ohjelmistot. Hyödynnämme monipuolisesti myös muita visualisointityökaluja, tieto- ja virtuaalimalleja suunnittelun ja suunnitelmien esittelyn apuvälineinä.\nKiinnostuitko tehtävästä? Hienoa – jätä hakemuksesi palkkatoiveineen heti tai viimeistään 18.09.2017 mennessä. Odotamme, että kuulemme sinusta pian.


Uutiset ja päivitykset 2009\nFaaraokoiran pentuja odotettavissa helmikuun puolivälissä.\nTampere ryhmänäyttely 6.12., tuomarina Tanya Ahlman-Stockmari: Netta PEK3. Kuva Susanna Pentikäinen.\nMiinan lonkka- ja kyynärtulokset: lonkat B/B, kyynärnivelet 1/0.\nNetta osallistui sijoitusemäntänsä Pian kanssa tänään Jyväskylän kansainväliseen koiranäyttelyyn ja parivaljakon ensimmäinen yhteinen esiintyminen palkittiin hienosti ROP-pentu -ruusukkeella! Suomenlapinkoirat arvosteli Soile Bister. Onnittelut Netta ja Pia!\nMiina kävi terveystarkastuksissa: silmät terveet, polvet 1/0 ja sydänkuuntelussa ei sivuääniä. Kyynär- ja lonkkakuvat ovat arvosteltavina Kennelliitossa ja tuloksia odotellaan saapuvaksi parin viikon sisään.\nMeten kyynär- ja lonkkatulokset saapuivat Kennelliitosta: kyynärnivelet ovat onneksi terveet (0/0), mutta lonkat ovat valitettavasti D/D, joten harmikseni Mette jää nyt pois jalostuksesta. Vekku-velipojalla oli onneksi parempi onni lonkkien suhteen ja sen tulos on B/B.\nPostia Optigeniltä: Aarnin prcd-PRA -status on terve, Meten kantaja.\nTervetuloa Kielo! Meillä on pitkästä aikaa pentu talossa, kun ihastuttava Kielo eli Shacal Rosmariini saapui muutama viikko sitten Hämeenkyröstä. Kielo on Hertan pojan Orso-Farm Rakuunan tytär ja sen vuoksi erityisen tärkeä minulle. Sen emä puolestaan on mielenkiintoisista linjoista polveutuva Shacal Ökkötökö. Kielo on sijoituksessa Tapio Kakolta (kennel Jäkäläkummun) - kiitokset Tapiolle sekä Kielon kasvattajalle Saara Sampakoskelle tästä silmäterästä!\nLappalaiskoirat ry:n syyserikoisnäyttely järjestettiin Jyväskylässä 23.-25.10. Perjantaina ohjelmassa oli BH-koe, jossa tiimiämme edusti Aarni emäntänsä Johannan kanssa. Koirakko teki hienoa työtä ja Aarni voi nyt ylpeänä lisätä nimensä eteen kirjaimet BH! Onnittelut ja kiitokset vielä kertaalleen. Lauantaina oli vuorossa tottelevaisuuskoe, johon osallistui Peppi saavuttaen kolmostuloksen avoimessa luokassa. Varsinainen erikoisnäyttely pidettiin sunnuntaina ja päivä alkoi pentuluokilla. Kaikki neljä pentuamme (Koda, Helmi, Netta ja Viivi) esiintyivät oikein hienosti ja Koda sekä Netta poimittiin jatkoon omissa luokissaan. Helmi puolestaan räjäytti pankin: se valittiin rotunsa parhaaksi pennuksi 44 suomenlapinkoirapennun joukosta! Pentuluokat arvosteli Tanya Ahlman-Stockmari. Aikuisista olimme ilmoittaneet ainoastaan Pepin ja Lempin, jotka saivat molemmat ERI:n (valioluokan tuomarina Pirjo Hjelm ja veteraanien Tanya Ahlman-Stockmari). Lempi sijoittui vielä kolmanneksi luokassaan. Minulla oli kunnia arvostella junior handler- ja lapsi & koira -kilpailut - aina yhtä vaikea tehtävä johtuen kilpailijoiden korkeasta tasosta, mutta sain lopulta seulottua voittajat joukosta. Iltapäivän finaaleissa Helmi, siinä vaiheessa jo melko väsyneenä, osallistui vielä BIS-pentu -kilpailuun ja omistajansa Tapion luotsaamana nappasi punaisen ruusukkeen! Pentuja oli koko näyttelyssä kaiken kaikkiaan 69, joten tämä oli erittäin hieno saavutus - onnea Helmi!\nMeten terveystulokset: silmät terveet lukuun ottamatta lievää PPM:ää oikeassa silmässä, polvet 0/0, sydänkuuntelu: ei sivuääniä. Nyt sitten odotellaan lonkka- ja kyynärkuvien tuloksia Kennelliitosta. Myös Meten veli Vekku on silmätarkastettu vastikään diagnoosilla MRD, muilta osin terve. Vekunkin lonkkakuvat odottelevat Kennelliiton arviota.\nHärmä ryhmänäyttely 29.8. (26 suomenlapinkoiraa): Aarni osallistui ensimmäiseen viralliseen näyttelyynsä, joka meni varsin hyvin: tulos oli NUO ERI1 Sakari Potin arvostellessa (kuva vasemmalla on otettu Rob Heffernanin kuvaamasta videopätkästä). Esitin myös M-pentueeni isän Jäkäläkummun Jänkäjustuksen, joka sijoittui PU2:ksi ja sai vara-sertin. Paras narttu -kehässä koimme pienoisen yllätyksen kun vanha rouva Lempi osoitettiin ykkössijalle usean nuoremman koiran joukosta! Lempin lopullinen sijoitus oli VSP ja ROP-vet. Iltapäivän BIS-veteraanikisassa Lempi sijoittui toiseksi Matti Palojärven arvostellessa (alla kuva Lempistä BIS-veteraanipalkintojensa kanssa, kuva Rob Heffernan). Meillä oli siis hieno, joskin märkä näyttelypäivä. Näyttelyn jälkeen ajelimme läheiselle vuokramökille kuivattelemaan kamppeita ja vietimme siellä rentouttavan viikonlopun. Kiitokset kaikille mukana olleille!\n17.6. oli äärimmäisen järkyttävä ja surullinen päivä. Hertalla todettiin lievä kohtutulehdus, jonka takia se jouduttiin leikkaamaan. Suureksi surukseni Hertta ei enää herännyt leikkauksesta :((( Olin suunnattoman järkyttynyt ja itkin neljä päivää putkeen. Kaipaan ja muistelen Herttaa joka ikinen päivä. Alla on yksi viimeisistä Hertasta otetuista valokuvista viime pääsiäiseltä, olimme kesämökillä, joka oli yksi Hertan suosikkipaikoista.\nTämän kesän näyttelytulokset:\nRaahe ryhmänäyttely 13.6.: Edi NUO EH4 ja Mette JUN H, tuomarina Raimo Viljanmaa.\nPiteå kv, Ruotsi 4.7.: Peppi voitti avoimen luokan ja oli PN3 Erna-Britt Nordinin arvostellessa.\nPiteå lappalaiskoirien erikoisnäyttely 5.7.: Peppi kolmas avoimessa luokassa, tuomarina Hannu Talvi.\nKemi kaikkien rotujen näyttely 11.7.: meillä oli aihetta juhlaan, kun Edi saavutti Suomen muotovalion arvon ensimmäisessä avoimen luokan näyttelyssään juuri kaksi vuotta täyttäneenä! Edi puhdisti palkintopöydän nappaamalla ROP-voiton ja RYP2-sijoituksen (kuva alla) Helge Lien arvostellessa. Onnittelut ja kiitokset Hannakaisalle vielä kertaalleen! Meillä oli mukana myös Jeppe, joka sai EH:n, ja Mette, jonka tulos oli ERI1 suuresta junioriluokasta.\nOulu kv 18.7.: Edin ensiesiintyminen valioluokassa tuotti vaaleanpunaisen nauhan Marjatta Pylvänäinen-Suorsan kehässä.\nOulu kv 19.7.: Raiku oli ROP-pentu ensimmäisessä näyttelyssään - hieno juttu! Edi VAL ERI3 PU3, tuomarina Katja Korhonen.\nRuukki ryhmänäyttely 25.7.: Mette NUO ERI1 PN2 sert (jee!) ja Lempi VET ERI1 ROP-vet, tuomarina Esko Salkonen.\nKiiminki ryhmänäyttely 1.8.: Lempi EH1, tuomarina Raimo Viljanmaa.\nIisalmi kv 2.8.: Nuuk VAL ERI, tuomarina Paula Heikkinen-Lehkonen.\nKajaani ryhmänäyttely 9.8.: Nuuk ROP! Tuomarina Marjatta Pylvänäinen-Suorsa.\nRovaniemi ryhmänäyttely 15.8.: Mette NUO ERI1 kasvattajatuomari Tapio Kakon kehässä.\nNuuk osallistui luonnetestiin Kajaanissa 23.8. ja millaisin pistein!\nYht. pisteet +203\nPaljon onnea ja kiitos Pirjo!\nOlen näköjään jättänyt taas yhden näyttelytuloksen vahingossa pois päivityksistä: Edi kävi Ristijärvellä 16.5. Maret Kärdin kehässä tuloksella NUO EH2.\nPeppi on kilpaillut kahteen otteeseen tokon avoimessa luokassa ja saanut ykkös- ja kakkospalkinnon. Hienoa tytöt!\nKuusamon ryhmänäyttely 9.5.: Mette (vas.) yllätti meidät iloisesti voittamalla nartut ja nappaamalla ensimmäisen sertinsä kolmannessa junioriluokan näyttelyssään! Matti Palojärvi sijoitti Meten päivän päätteeksi VSP:ksi, ROP:in mennessä Dagolas Bullerolle, joka on yhden tämänhetkisen pentueemme isä. Miinakin (oik.) näyttäytyi pitkästä aikaa kehässä, tällä kertaa tuloksella NUO EH4. Kiitoksia Raili Ojalehdolle kuvista.\nEdin lonkka- ja kyynärtulokset ovat tulleet: lonkat C/C, kyynärnivelet 0/0.\nKalajoki ryhmänäyttely 2.5.: sekä Jeppe (vas.) että Mette (oik.) EH1, tuomarina Marjatta Pylvänäinen-Suorsa. Kiitokset kuvista Taru Jääskeläiselle!\nBabyboom jatkuu! Dagolas Bulleron ja Jäkäläkummun Jasmillan pennut (kolme poikaa ja kolme tyttöä) syntyivät 20.4., ja Black Blossom Mr Uniquen ja Cantavia Kesäheinän ainokainen uros 23.4.\nSuuntasimme viime viikonloppuna Pepin omistajan Katin kanssa Norjan Harstadiin, jossa pidettiin kansainvälinen koiranäyttely. Mukanamme olivat Peppi, Lempi ja Kiara. Reissu oli raskas, ja tulomatkaa hidasti huono sää, jonka takia tie oli jouduttu sulkemaan muutamasta kohtaa. Olimme kotona vasta maanantaina aamupäivällä. Onneksi tulokset olivat kaiken vaivan arvoisia: vanha rouva yllätti meidät täysin voittamalla ROP:in! Norjan serti teki Lempistä ei ainoastaan Norjan muotovalion, vaan myöskin Pohjoismaiden valion. Juhlat jatkuivat Pepin kohdalla, sillä saimme nartuissa kaksoisvoiton, ja koska veteraanit eivät kilpaile CACIB:ista, CACIB meni Pepille, joka on nyt kansainvälinen muotovalio! Lämpimät onnittelut Kati ja Peppi! Suomenlapinkoiria oli ilmoitettu 12 ja ne arvosteli Gunnel Holm. Viimeisenä vuorossa oli Kiara, joka ei ollut liiemmin Göran Bodegårdin mieleen ja sai tyytyä sileisiin ykkösiin. Lempi oli luonnollisesti myös ROP-veteraani, joten se kilpaili iltapäivällä näyttelyn parhaan veteraanin arvosta, ja Grethe Bergendahl sijoittikin Lempin BIS4-sijalle! Kaiken kaikkiaan meillä oli mahtava matka - shoppailua, maisemien ihailua ja agilitya (Peppi osallistui sekä agility- että hyppyradalle) lauantaina ja koiranäyttely sunnuntaina. Lempin kuva BIS-veteraanikehästä: Kati Räsänen, Kiaran ja Pepin kuvat: allekirjoittanut.\nJeppe kävi hiljattain silmätarkastuksessa ja sillä on edelleen terveet silmät. Kiitos, Minna, että tutkitutit Jepen!\nPentu-uutisia! Eilen 10.4. syntyi pentue (3 u + 2 n) yhdistelmästä Dagolas Duutsoni x Fidelis Unikko. Lisäksi odotamme kahta muuta pentuetta syntyväksi myöhemmin tässä kuussa.\nEmme ole käyneet näyttelyissä vähään aikaan, mutta yksi vanhempi tulos on jäänyt vahingossa pois viime päivityksistä. Ei sillä, että se olisi mitenkään erityisesti kehumisen arvoinen, sillä Kukka sai Paula Heikkinen-Lehkoselta laatuarvosanan T Rauman ryhmänäyttelyssä 22.2.\nEdin terveystarkastukset kertoivat seuraavaa: silmät terveet ja polvet 0/0. Lonkka- ja kyynärlausunnot tulevat Kennelliitosta muutaman viikon sisään.\nTornio ryhmänäyttely 28.2.: Nuuk VAL ERI2 PU3, tuomarina Marja Talvitie.\nKuopio ryhmänäyttely 8.3.: Edi NUO EH1 ja Nuuk VAL ERI2 PU3, tuomarina Rainer Vuorinen.\nKävimme Miinan kanssa poropaimennustestissä Pellossa 8.3. Miina osoitti kyllä kiinnostusta poroihin, mutta ei valitettavasti päästänyt aidassa ääntäkään (haukku on porokoiralle tärkeä ominaisuus), joten Miina ei läpäissyt testiä. Kuva © Kaisa Hurme.\nHyviä uutisia Kennelliitosta: Aarnin lonkat B/B ja kyynärnivelet 0/0.\nTervetuloa Suomeen Raiku! Viime viikonlopun tanskanmatkan tuliaisena toin mukanani tämän komean nuorukaisen, jonka virallinen nimi on Lapinlumon Giedderassa (Orso-Farm Villiski x DK MVA Lapinlumon Kiiski). Raikun sijoituskoti on Pyhäjoella Hanna Keskitalon luona. Alla olevat kuvat on ottanut Titta Repo.\nNäyttelyvuosi 2009 on lähtenyt käyntiin seuraavasti:\nKajaani kv 10.1.: suomenlapinkoirat arvosteli Ligita Zake ja sekä Nuuk että Edi saivat EH:n. Edi myös sijoittui kolmanneksi nuorten luokassa. Arttu-harjakoiran tulos oli VAL ERI4, tuomarina Laurent Pichard.\nTurku kv 25.1.: Arttu VAL ERI2 PU3, tuomarina Ove Germundsson.\nRaahe ryhmänäyttely 31.1.: saimme juhlia uutta muotovaliota! Nuuk voitti avoimen luokan ja sijoittui PU-kolmoseksi. Koska edelle menneet koirat olivat jo valioita, serti tuli siis Nuukille. Hieno päivä sekä omistajalle että kasvattajalle! Kiitos, Pirjo, että olet käynyt niin aktiivisesti kehissä Nuukin kanssa. Muillakin koirillamme meni hyvin: Jeppe AVO EH2 (vain poikansa Nuuk meni edelle avoimessa luokassa), Mette JUN EH2 ja Lempi VET ERI1 PN2 ROP-vet. Rodun arvosteli Katja Korhonen. BIS-veteraanikisassa tuomioita jakoi Kirsi Nieminen, joka sijoitti Lempin BIS3-sijalle! Kiitokset kuvasta Johanna Flinckille.\nKuopio Suomen Pystykorvajärjestön näyttely 1.2.: Nuukin ensiesiintyminen valioluokassa tuotti ERI:n Tapio Eerolan arvostellessa.\nAarni on käynyt terveystarkastuksissa seuraavin tuloksin: silmät terveet, polvet 0/0, sydänkuuntelu: ei sivuääniä. Lonkka- ja kyynärkuvat ovat nyt arvioitavina Kennelliitossa ja lopullisten tulosten pitäisi tulla muutaman viikon sisään.


Bagproject on myymälä, joka myy arvokkaita varastokärryjä. Jos tarvitset kokenutta ja joustavaa liiketoimintaa, olen juuri tullut oikeaan paikkaan. Vierailemalla profiilissamme kohtaat sellaisia kohteita, kuten kuljetusvaunu, ostoskärry, matkalaukut ja urheilukassit, pyörät ja\nMiehet yhdessä muiden asiakirjojen myös liikkua. Usein on tarpeen\nVarmasti jokainen meistä tapasi sitten kaupan ja uudet supermarketit kassakoneilla. Niissä olevat jälleenmyyjät laskevat tuloksensa ja antavat meille kuitin. Usein emme kuitenkaan tiedä, mikä tämä summa todella toimii. Loppujen lopuksi useimmat\nLaiton ohjelmisto yrityksessa\nAluksi ennen yrityksen tai yrityksen ohjelmistojen ostamista koskevan päätöslauselman hyväksymistä sinun pitäisi saada sen demoversio ja päästä lähemmäksi sen ominaisuuksia ja toimintoja. Ohjelma ei ole varmasti liian tärkeä potentiaalisten käyttäjien käyttöön,\nHoidettaessa psykiatrisia oireita ryhmässä tapauksia ei riitä kirjoita sopiva farmakologinen menetelmiä. Specialist, johon me raportoimme apua, jos tilanne on tärkeää olla henkinen, se on psykoterapeutti. Joskus hoito on tarpeen liity tekijöille,\nOn olemassa hetki, jolloin kassakoneita vaaditaan lainsäädännössä. Siksi on olemassa sähköisiä laitoksia, jotka ovat vähittäismyyntisopimuksesta saatavia tuloja ja veroja. Alijäämänsä vuoksi yrityksen omistaja voidaan rangaista korkealla sakolla, joka ylittää huomattavasti hänen\nTyövoimajärjestelmistä peräisin oleva juoma harjoittaa itsenäistä liiketoimintaa. tämä on ratkaisu, jota monet naiset käyttävät. Liiketoimintasi aikana et kuitenkaan unohda varauskustannuksia ja tuloja. Jotkut käyttävät erityistä kirjanpitotoimistoa, toiset valitsevat uusia ratkaisuja. Niiden\nKirjanpito tehtavien laajuus\nKunkin toimielimen keskeinen tekijä on kirjanpito - se on oikeudellisesti pakollinen ja sopiva syödä johdonmukaisuutta Puolan yhtiössä. Mutta vaadimmeko sitä itseämme hallinnoimaan? Vastaus tähän kysymykseen on saatavilla: ei, mutta meidän on\nEtsin italialaista kaantajaa\nTiiviissä elämässä on usein aikaa, jolloin meidän täytyy joutua kosketuksiin miehen kanssa ulkomailta - tarkoittaa sitten liike- tai yksityisistä syistä tai siksi tarvetta tai mielihyvää. Vaikka kyseessä olisi kohdekieli, tämä ei\nAmmatillisten tehtävien suorittamisen helpottaminen muun muassa \_ t kokit, on erikoistunut huonekalujen pitäminen aterioiden valmistamiseksi. Oikean annoksen mittaaminen, esteettinen ulkonäkö - kaikki tämä voidaan tehdä modernin leikkurin ja b12: n avulla.Leikkaaja


Puutarha-Sanomissa Vaissin tilan haastattelu – Puutarha-sanomat\nPuutarha-Sanomissa Vaissin tilan haastattelu\n13.3.2007 kirjoittaja Jouko Tikkanen\nPuutarha-Sanomien HoReCa-numerossa on esitelty Vaissin tila. Sieltä valmistuu vuosittain jo 11 miljoonaa kaalikäärylettä. Jaakko Vaissi kertoo kehityksen alkaneen höyrykeittomenetelmän kehittämisestä, jolloin tilan tuottamat kaalinlehdet olivat laadultaan ylivoimaisia.\nPuutarha-Sanomissa on haastateltu myös Fazer Amican ja Kespron toimitusjohtajia.Puutarha-Sanomat -lehden numerossa 2 ovat seuraavat artikkelit. •\n•\tSipuli maistuu Tammerissa, keittiöpäällikkö Petri Kerkkäsen haastattelu •\tSalicossa tuotetaan hygienialla, toimitusjohtaja Tuomo Rytkösen haastattelu.•\tKasvis Galleria on ravintoloiden ”takahuone”, kertovat yrittäjät Tarja ja Heikki Peltola•\tFazer Amican toimitusjohtaja Teija Andersenin haastattelu\n•\tBotnia Vihannes ja Pom Frit ovat samaa yhtiötä •\tMaria Bergiltä kumma keittokirja •\tEksoottisia siemeniä •\n•\tHankintalaki heikentää ruuan laatua, toteavat Eija Muukka ja Irma Kärkkäinen Lähikeittiöhankkeesta.•\tKanervot Mäntsälästä viljelevät liljaa ympäri vuoden •\tHusulan puutarhasta perinteistä salaattia, Heikki ja Eija Jakobssonin haastattelu. • Granderia ei voi järjellä ymmärtää, Grander-laitteisto kytketään puutarhan vesilinjaan ja saadaan hämmästyttäviä tuloksia mm. tautien vähenemisenä.\n•\tVille Matalan 10 mansikkavinkiä •\tVersoissa orastaa terveys, Heimo Maisalan haastattelu•\tIkaalisten Luomu Oy laajensi salaattiin\n•\tMinisteri Pekkarinen: Kasvihuonekaasujen päästöistä kannetaan vastuu •\tMiksi peruna tummuu? Paavo Ahvenniemi vastaa. •\tKespron Minna Laakkosen haastattelu\nVoit tilata Puutarha-Sanamat -lehden oikeassa palkissa olevasta linkistä.\nLuomuostoksiin 57 miljoonaa euroa


Mama loves you : MAHTAVIA UUTISIA!!!\nLääkäri kävi äsken ja tapansa mukaan ihmetteli miten ollaankaan jo näin pitkällä. Kerroin, että tukilanka tuntuu puristavalta ja kipeältä erityisesti poikien liikkuessa ja potkiessa. Supistuksia tai muita oireita ei ole.\nSuureksi yllätykseksi lääkäri mainitsi sanan KOTI. Koti, minä, minä ja vauvamasu kotiin?!\nKaikki on mennyt niin hienosti, että jos tilanne pysyy samanlaisena viikoille 33-34 niin pääsen kotiin jatkamaan lepoa. Uskomatonta. Sain tästä ihan uudella tavalla tsemppiä. Nyt on selkeä päämäärä! Toivottavasti vointi pysyy näin hyvänä eikä pojat ala näyttää tulemisen merkkejä seuraavien parin viikon aikana.\nIloista maanantaita! xxxx\nPs. kuva ihanasta työkavereilta saadusta vaippakakusta! <3\nLähettänyt Rosannah klo 10.49\nTunnisteet: ennenaikaisuuden uhka, fiilikset, kuulumisia, lahja, oireet, vauvoille\nEmmi // And Something Daily 17. kesäkuuta 2013 klo 11.03\nIhana uutinen :)\nTsemppiä ! Toivotaan että pääset käymään kotona ennen poikien tuloa <3\nmiljama 17. kesäkuuta 2013 klo 11.10\nOi että, kiva uutinen! :)\nHeli 17. kesäkuuta 2013 klo 11.15\nMahtava juttu ja ISO hatunnosto sinulle, kun olet näin kauan jaksanut olla osastolla aivan täysin masentumatta! :) Itse makoilin osastolla vaivaiset kaksi ja puoli päivää ennen kuin päästiin tositoimiin ja sekin aika tuntui pitkältä. Hurjan paljon tsemppiä, eiköhän kaikki mene hyvin kun jo noin pitkälle olette päässeet, pojat ja sinä :)\nsara // MellowMonday 17. kesäkuuta 2013 klo 11.59\nTodellakin mahtavia uutisia! Hyvä, että siellä menee hyvin :)\nEssi // Pieces of Miracles 17. kesäkuuta 2013 klo 12.13\nUskomattoman ihania uutisia ! jeij <3 peukut ja varpaat pystyssä että pääsette kotoilemaankin vielä ennen h-hetkeä :)\nAnonyymi 17. kesäkuuta 2013 klo 12.17\nIhanaa! :) Ei ole enää kauaa kun koti odottaa ellei sitten pojat ole maailmassa ennen sitä joka sekin mahtavaa mutta toki niillehän se parempi jos sinnittelevät vielä hetken!\nMia 17. kesäkuuta 2013 klo 12.19\nVoi miten ihania uutisia! niin onnellinen puolestanne!! :) Hyvä pojjjaaat!! <3 Ja nanna :)\nAtina 17. kesäkuuta 2013 klo 13.51\nAnette - Operaatio Äiti. 17. kesäkuuta 2013 klo 13.58\nOlipa hieno uutinen :) Olen vasta liittynyt lukijaksi, joten kauan olet ollut nyt sairaalassa ja miksi?\nAnnukka // Mammavaara! 17. kesäkuuta 2013 klo 15.10\nToivottavasti pääset käymään vielä masun kanssa kotona! Täällä on peukut pystyssä mammalla ja vauvalla ;)\nJonna 17. kesäkuuta 2013 klo 16.03\nTätä on odotettu kyllä! :) jee! Varmasti suuri helpotus :) hurjasti onnea teille kaikille! <3\nNopsu 17. kesäkuuta 2013 klo 16.29\nTuli kyllä hymy huulille itsellekkin lukiessa. :) Toivottavasti pääset kotiin lepäämään. Sairaalassa olo oli kyllä kurjaa vaikka itse olinkin "vaivaisen" viikon. Hienosti olet kuitenkin jaksanut! <3 Enää ei ole pitkä aika.\nSonja - Toinen mahdollisuus 17. kesäkuuta 2013 klo 18.40\nOi että ihanaa ihanaa!!! Toivotaan, että kaikki menee hyvin ja pääset kotiin vielä <3\nAnonyymi 17. kesäkuuta 2013 klo 21.43\nNo johan oli hyvä uutinen! Nyt tiedät, että kävi miten kävi, niin sairaalasta pääset jo alle kuukauden kuluttua - ja ehkä vielä pojat mahassa, sehän olisi tosi upea juttu.\nViimeinen kolmannes kaksosten odotusta oli kyllä aika tuskaa, mutta _niin_ sen arvoista, kun esikoisen syntymästä tiesi millaista se oli kun vauva olikin siinä vaiheessa jo Lastenklinikalla. Niin että toivottavasti saat kärvistellä vielä monta monta viikkoa ison mahan kanssa, ensin sairaalassa ja sitten vielä kotonakin. :D\nAnonyymi 17. kesäkuuta 2013 klo 23.23\nNo olipas aivan ihania kuulumisia! Uskon, että sydäntä sykähdyttää ajatus kodista ja antaa tosiaan motivaatiota makoiluun, kun aamukampa on tiedossa ja jotenkin inhimillisen mittainen :) Pääset kotiin siis joka tapauksessa jo muutamien viikkojen päästä, joko mahan kanssa tai ilman. Ja jos vaikka pojat päättäis syntyä lähiaikoina, niin kaikki kriittisimmät viikot on jo joka tapauksessa ohitettu. Mun yksi läheinen on lastenneurologi ammatiltaan, ja hän on aina sanonut, että kunhan 30. viikkoa saadaan kasaan niin sen jälkeen vauvat pärjää tosi hyvin. Niin että nyt hymy korviin! (Taitaa onnistua ilman kehoituksiakin :))\nRosannah 19. kesäkuuta 2013 klo 22.30\nVastaan kaikille nyt yhteisesti, että kiitos ihanista kommenteista! <3 mul on mahtavia ja hengessä mukana olevia lukijoita! :)


Kesäinen sää jatkuu maan eteläosissa, mutta helteet väistyvät – hellelukemat mahdollisia loppuviikosta ennen viikonlopun sadekuuroja – Forssan Lehti\nLounais-Häme • Helsinki\nKesäinen sää jatkuu maan eteläosissa, mutta helteet väistyvät – hellelukemat mahdollisia loppuviikosta ennen viikonlopun sadekuuroja\n16.8.2020 17:48 Ville Mäkilä\nLämpötilat nousevat loppuviikkoa kohden. Viikonlopuksi on luvassa sateita ja tuulisuutta.\nKesäiset säät jatkuvat alkavallakin viikolla. Arkistokuva. Kuva: Sara Aaltio\nLämmin ja aurinkoinen sää jatkuu ensi viikolla, mutta helteet väistyvät ainakin hetkellisesti, Ilmatieteen laitoksen päivystävä meteorologi Jari Tuovinen kertoo..\n– Maanantaina todennäköisesti on välipäivä helteille, mutta edelleen etelässä on kesäisen lämmintä. Lämpötila nousee 20–24 asteen välille etelässä, ja aurinko paistaa liki selkeältä taivaalta huomennakin, Tuovinen kertoo.\nMaan keski- ja pohjoisosissa lämpötila pysyy alhaisempana. Tuovisen mukaan maan keskiosissa lämpötila liikkuu huomenna 15–20 asteen välillä. Maan länsi- ja itäosissa voi olla vaihtelevasti myös pilvisyyttä. Itäosissa lämpötila voi paikoitellen jäädä noin 15 asteeseen.\nPohjoisemmissa osissa lämpötilat pysyvät matalina. Tuovisen mukaan 15 asteen rikkoutuminen on tiukassa Lapissa ja Pohjois-Suomessa. Maan pohjoisosiin on luvassa myös sadekuuroja ja tuulisuutta.\nTiistaina kesäinen sää jatkuu ainakin maan eteläosissa, mutta helleraja tuskin on rikkoutumassa. Tuovisen mukaan maan eteläosissa lämpötila liikkuu tiistaina 22–24 asteen välillä. Maan itä- ja pohjoisosissa on viileämpää, ja lämpötila liikkuu 15–20 asteen välillä.\nHelleraja voi rikkoutua loppuviikolla, viikonlopuksi luvassa sateita\nHellerajat voivat mennä loppuviikosta rikki monin pakoin maata. Lämpötilat kohoavat loppuviikkoa kohden myös maan pohjoisosissa.\n– Keskiviikkona hellerajat voivat olla lähellä rikkoutumista Varsinais-Suomessa. Silloin lämpenee myös pohjoisessakin.\nMyös torstaina on luvassa ja aurinkoista ja lämmintä säätä. Tuovisen mukaan hellerajat voivat rikkoutua monin paikoin maan etelä- ja länsiosissa.\n– Torstai on poutainen likimain koko maassa. Pohjoisosissa on yhtenäisiä sadekuuroja.\nPerjantaina lämpötilat liikkuvat laajassa osaa maata 20–25 asteen välillä ja lännessä helleraja voi jälleen paikoitellen rikkoutua. Lämmin ja aurinkoinen sää väistyy kuitenkin viikonlopuksi, sillä Brittein saarilta Suomeen lähestyvä matalapaine tuo mukanaan useita sadekuuroja.\n– Lauantain ja sunnuntain aikana Suomen yli menee useita sadealueita. Ensimmäinen menee Pohjois-Lapin ja yli ja toinen tulee eteläistä reittiä maan etelä- ja keskiosan yli. Silloin voi tulla reippaitakin sateita, Tuovinen kertoo.\nEpävakaasta säästä huolimatta lämpötilat voivat kohota yli 20 asteen. Sadekuurojen osuessa kohdalle lämpötilat voivat pudota hetkellisesti noin 15 asteeseen.\n– Viikonloppu on myös vähän tuulisempi. Vaikka mittari näyttää kahtakymppiä, luvassa on epävakainen ja tuulinen viikonloppu koko maassa, Tuovinen sanoo. STT


540/65R38 ja 440/65R28 MITAS 80% - Raahen Renga...\n540/65R38 ja 440/65R28 MITAS 80%\nIlmoitustyyppi: Myydään Ilmoitus jätetty: 3 kesäkuuta 14:28\nMyynnissä hyväkuntoiset n. 80%:lla pinnalla olevat Mitaksen vyörenkaat. Ehjät kyljet, ei paikkoja. Tubeless-renkaat eli ei tarvi olla sisärenkaita.\nRenkaat ovat samaa sarjaa. Myydään myös erikseen etu- ja takarenkaat.\nTakarenkaan koko vastaa tuumakokona 16.9R38 ja eturenkaan koko 13.6r28\nHinta sisältää 4 rengasta. Hinta ei sisällä töitä eikä rahtia. Hinta sisältää arvonlisäveron. Tarvittaessa löytyy uusia ja käytettyjä vanteita.\nToimitus rahtivapaasti Kuusamo-Liminka-Raahe-Jalasjärvi-akselille.


Pohjois-Suomi SCR Tour\nma 23. heinäkuuta 2018 13.10.00\nPohjois-Suomi SCR Tour, 2. osakilpailu, OGK, Vaara\nOulun Sankivaaraan matkasi melkein 60 pelaajaa 17 eri seurasta mittelemään Pohjois-Suomen SCR Tourin toisen osakilpailun voitosta. Vaaran kenttä sai kuntonsa puolesta kiitosta ja sääkin suosi suurimmaksi osaksi, pienet sadekuurot vilvoittivat hellepäivää mukavasti. Kilpailijat pelasivat neljässä eri sarjassa: N50, M50, M60 ja M70.\nNämä pienet sadekuurot eivät näkyneet päivät tulostasossa\nMiesten 50v.-sarjassa oli kovin osallistujajoukko, tulosten perusteella. Viime tinkaan Lahden Golfista mukaan ilmoittautunut Eero Rauhala vei voiton kotiinsa neljän lyönnin turvin pelaten upeat 70 lyöntiä eli kaksi alle parin. Rauhala joutui pakenemaan klubilta heti kortin allekirjoittamisen jälkeen, joten voimme vain arvailla millainen hänen voittopuheensa olisi ollut. Toiseksi pelasi myös Eero, Kallion Eero, 74 lyönnillä. "Päivän paras hetki oli upottaa viimeisellä griinillä seitsemän metrin birkkuputti. Muuten putteri kävi aika kylmänä." Thaimaan lämpimissä tuulissa pelaamiseen tottunut Kallio ei kuumasta päivästä ollut moksiskaan. Kolmannelle sijalle pelasi Tero Kyllönen paltamo Golfista 76 lyönnillä.\nM50-sarjan voittajan Eero Rauhalan tarkkaa työskentelyä\nEila Toikka Torniosta pääsi maistamaan voitonjuhlia naisten 50v.-sarjassa pelaten oman ennätyksensä, 82 lyöntiä. "Mukava ja tsemppaava peliseura oli se avainjuttu, siitä kiitos Maaritille." Kanttorina toimiva Toikka kertoi ammattinsa rinnastuvan hyvin golfiin. "Keskityn yhteen kappaleeseen kerrallaan, enkä muistele menneitä. Sama golfissa, yksi lyönti kerrallaan." Toikka voitti parempien viimeisten kuuden väylän turvin Paltamon Golfista Maarit Leinosen, joka pelasi samaten 82. Jaetulle kolmannelle sijalle päätyi Hannele Torkkeli tuloksella 84.\nN50-sarjassa ennätyksellään voittoon hienosti yltänyt Eila Toikka\nMiesten 60v.-sarjassa oli suurin osalistujamäärä, 23 pelaajaa. Kärkisijasta käytiin kova taisto, jonka tällä kertaa otti nimiinsä Urpo Pökkä Kajaanin Golfista pelaten 74 lyöntiä. Tasoituksen puolesta Pökkää voitiin pitää ennakkosuosikkina, jonka paineet hän kesti loppuun asti. Toiseksi sijoittui lyönnin heikommin pelannut Teuvo Kosunen Karelia Golfista. OGK:n oma kestomenestyjä Miikka Koivisto otti kolmannen sijan 77 lyönnillä.\nM60-sarjan Urpo Pökkä kesti ennakkosuosikin paineet ja pelasi sarjansa voittoon\nRaimo Tuimala veti pisimmän korren M70-sarjassa pelaten 80 lyöntiä. "Hyvällä takaysin lähipelillä ratkaisin tämän pelin. Lähestymiset griinille ja putit niin lähelle, että jäljelle jäi vain tap-in. Päivän paras hetki tuli jo heti ensimmäisellä väylällä, kun tein siihen birkun." Oulun Golfkerhosta Esa Juntunen (82) ja Risto Mikkilä (83) ottivat toisen ja kolmannen sijan.\nM70-sarjan nimiinsä vienyt Raimo Tuimala


Geenimuunneltu ruoka - Suomi24 Keskustelut\nLue aiheen Geenimuunneltu ruoka keskusteluja. Katso, mitä muut ajattelevat, ja osallistu keskusteluun. Suomi24 - tuhansia aiheita.\nGeenieditoinnin hyödyntämistä kannattavat tiedeyhteisön, maataloustuottajat ja vihreät -\nEU:n kielteinen kanta Nobelin palkinnolla palkittuun geenieditointiin vaikuttaa yhä absurdimmalta. Suomessa sen puolesta ovat liputtaneet sekä MTK e...\nEU:n lainsäädäntö tekee geenieditoinnin käytön kasvinjalostuksessa käytännössä mahdottomaksi, vaikka tiedeyhteisön vankka enemmistö sanoo, että geenit...\nGeenitekniikka lisää maissin ja riisin satoa\nKiinalaiset tutkijat ovat löytäneet sekä maissista että riisistä geenin, joita muokkaamalla sato nousee jyrkästi: maissista kymmenen prosenttia ja rii...\nMiksi Suomessa ei saa tuottaa ja ostaa gmo-elintarvikkeita?\nHaluan kuluttaa vastuullisesti ja siksi haluaisin käyttää tehokkaimmalla menetelmällä jalostettuja elintarvikkeita. Olen 98% kasvissyöjä (villikalaa s...\nGeniimuuntelu Hyvä vai Paha\nPientä valotusta geenimanipuloinnista\nEi helvetti soikoon mitä päätöntä keskustelua tälläkin palstalla. Tilastot kertoo, että suomessa on maailman huippuluokkaa koulutus, ja silti kun luke...\nKun Bt-puuvilla tuotiin Intiaan, sitä ei mainostettu pelkästään viisasten kivenä tuholaisten torjuntaa, vaan myös köyhiä pienviljelijöitä auttavana te...\nHesarissa tervetullut kirjoitus EU:n oudosta suhtautumisesta geenieditointiin\nHesari ottaa voimakkaasti kantaa EU:ssa edelleen vallala olevaan tiedevastaiseen näkemykseen geenieditoinnista. Samalla kun muu maailma näkee geeniedi...\nmonesti olen ihmetellyt ja kysynyt myyjältä,minkälainen Eläin on Nauta,vastausta saamatta,kuka tietää,mikä se on,Ellun Kanan minä tiedän se on Naapur...\nOvatko kananmunat vielä turvallisia syödä\nOlen huomannut suuren muutoksen munien koostumuksessa (yhä useampi muna on "kumisempi") sekä makukin on koko ajan epämielyttävämpi. Olen kokeillut val...\nIhminen sai geenimuunnellun sian sydämen\nTaas yksi osoitus kieroutuneesta suhtautumisesta geenimanipulointiin. Voiko ihmiselle siirtää GMO-muunnellun sydämen? Toki voi, kuten nyt nähtiin. ...\nFurkina Faso jätti hyvästit gmo-lajikkeille\nGeenimuunneltuja tuholaiskestäväksi geenitekniikalla jalostettuja Bt-lajikkeita on pidetty todisteena geenitekniikan eduista. Bt-puuvillaa alettiin vi...\nSeralinin rottatutkimuksen julkaisun peruutus oli korruptiota\nSeralinin tutkimusryhmän ensimmäinen pitkäkestoinen gm-lajikkeen turvallisuustutkimus vuodelta 2012 osoitti, että gm-maissilla sekä rikkakasvien torju...\nMonsanton salaiset ainesosat ravinnossamme\nGMO, Glyfosaatti ja muut Monsanton herkut. Secret Ingredients [Full Documentary] https://youtu.be/m6Nt93BGPvE...\nGeenimanipuloinnilla maailma pelastuu\nTekniikan Maailmassa (lähde New Scientist) on mainio artikkeli fotosynteesin tehostamisesta GMO-teknologialla. Tutkijat pystyivät korjaamaan "yhden ev...\nYlellä keskustellaan GMO-lohesta\nYlellä on mielenkiintoinen artikkeli GMO-lohen viljelystä: https://yle.fi/uutiset/3-11804441 Erityisen mielenkiintoista on artikkeliin liittyvä kesk...\nLuke kannattaa geenieditointia.\n"Geeniteknologioilla, kuten geenieditoinnilla voidaan reagoida nopeasti ilmaston- ja ympäristönmuutoksen ruoantuotannolle tuomiin haasteisiin. Niillä ...


Erityislinjat | Pori.fi\nPorin suomalaisen yhteislyseon lukion erityislinjat\nPorin suomalaisen yhteislyseon lukiossa on yleislinjan lisäksi valtakunnallisen erityistehtävän saaneet luonnontieteellinen linja sekä urheilulinja.\nLuonnontieteellisen erikoislukion opiskelijan opinto-ohjelmaan tulee kuulua fysiikkaa, kemiaa ja biologiaa yhteensä vähintään 12 LNT-kurssia.\nLNT-linjan opiskelijalla on mahdollisuus jättää muiden aineiden pakollisista kursseista valitsematta enintään kahdeksan kurssia kuitenkin niin, että kunkin aineen pakollisista kursseista tulee suoritetuksi vähintään puolet. Niissä aineissa, joissa opiskelija osallistuu yo-kirjoituksiin, tulee kuitenkin kaikki pakolliset kurssit suorittaa.\nPorin suomalaisen yhteislyseon lukio on mukana luonnontiedelukioiden verkostossa\nPSYL:n lukion urheilulinjalla on opetusministeriön päätöksen mukaisesti urheilupainotteisen opetuksen erityinen koulutustehtävä.\nPSYL:n urheilulinjan tehtävänä on tarjota mahdollisuus nuorille urheilijoille opiskelun ja urheilun saumattomaan yhdistämiseen. Jokainen opiskelija laatii henkilökohtaisen opiskelusuunnitelman, joka sisältää opinto- ja valmentautumissuunnitelman, ja on tärkeä apuväline opintojen ja urheilun yhteensovittamisen suunnittelussa. Painopistelajeja ovat jalkapallo, jääkiekko, jääpallo, salibandy, tyttöjen pesäpallo, yksilölajit ja uinti.\nUrheilulinjalla harjoittelu on osa opiskelua. Jokainen urheilulinjan opiskelija osallistuu aamuvalmennukseen tiistaisin, keskiviikkoisin ja perjantaisin.\nSatakunnan urheiluakatemian perustehtävä on mahdollistaa siviiliuran rakentaminen yhdistämällä opiskelu ja ammattimainen valmentautuminen. Akatemian ytimenä toimii Porin suomalaisen yhteislyseon urheilulinja, joka koordinoi mukana olevien oppilaitosten sekä paikallisten urheiluseurojen kanssa "porilaista urheilijapolkua". Tutustu Satakunnan urheiluakatemiaan tästä. Satakunnan urheiluakatemiaan voivat hakeutua yli 15-vuotiaat opintojaan aloittavat, jatkavat tai jo opintonsa päättäneet SM-kisa- ja maajoukkuetason urheilijat, joiden tavoitteena on kansallinen ja kansainvälinen menestys urheilussa. Kaikkien opiskelijaurheilijoiden on haettava akatemiatoimintaan lukuvuosittain (ei koske PSYL urheilulukion oppilaita).\nurheilulinjapsyl, by Hanna Gröndahl\nPSYL:n lukiossa opiskelija voi valita runsaasti kuvataiteen kursseja rikastamaan lukio-opintojaan. Kuvataiteen kursseilla vieraillaan taidenäyttelyissä ja osallistutaan taideprojekteihin. Opiskelijoiden töitä on esillä erilaisissa näyttelyissä. Kuvataiteesta kiinnostunut opiskelija kehittää lukiossa omaa taiteellista ilmaisuaan yleissivistävän jatko-opintokelpoisuuden hankkimisen ohella. Kuvataideopetus valmentaa myös tulevaisuuden haasteisiin ja pääsykokeisiin niitä, jotka jatkavat opintojaan taidealan oppilaitoksissa.\nKuvataidekurssit on suunnattu kaikille lukio-opiskelijoille. Kuvataiteessa harjoiteltavia taitoja ja asioita voi hyödyntää todella monella alalla. Visuaalisen kulttuurin merkitys kasvaa jokapäiväisessä elämässämme jatkuvasti.\nUusimpia kuvataiteen töitä on nähtävissä Instagramissa tunnisteella "kuvataidepsyllukio".\ntaidemuseossa, by Hanna Gröndahl


Tuuli Maria: *:･ﾟ✧Toimiiko "täyteaine"maskit?✧･ﾟ:*\nOstin Japanista Etude Housen kosmetiikkaa jonkun verran, ja kokeiluun tuli tällainen nasolabiaalijuonteita häivyttävä maskisetti. Tummien silmänalusten lisäksi et tykkää omista juonteista naamassa, jotka lähtevät nenästä ja menevät suupieliin asti. Niihin tulee juonteet meikatessa, jolloin ne oikein korostuu kuvia ottaessa ja muutenkin. Ajattelin käydä piikittämässä ne pois, mutta mitä netistä katselin ennen-jälkeen -kuvia, niin monilla toimenpide ei ole onnistunut tai eroa ei huomaa ollenaan. Lisäksi se piikin alla oleminen ei ole mitään lempipuuhaa, joten tällainen hellävaraiseempi ja halvempi keino olisi ihan enemmän kuin tervetullut ratkaisemaan ongelmani. Kokeiluun siis, toimiiko tämä oikeasti.\nPaketissa oli kahdet läpinäkyvät "teipit", jotka iskettiin juonteiden päälle, ja niiden piti antaa olla paikallaan jopa neljäkymmentä minuuttia. No eipä siinä mitään, tietokone päälle ja opparin kimppuun samaan aikaan kun antoi noiden teippien vaikuttaa. Ne eivät itselläni tuntuneet yhtään millekään, eikä niissä ollut mitään hajustusta. Alla nyt sitten kuvat meikin kanssa ennen teippien laittoa, kuvaa siitä lähtötilanteesta. Alla sitten kuvaa ilman meikkiä teippien jälkeen.\nKuten näkyy, eron huomaa. Olin aivan häkeltynyt miten selkeä ero oli. Kuitenkin nämä juonteet itsellä ovat aika syvät, niin en senkään tiimoilta sitten olettanut lopputuloksen olevan näin vahva. Vaikutus kuitenkaa ei kestänyt kovinkaan pitkään. Jo muutaman tunnin päästä oltiin jo ihan samannäköisenä kuin ennen teippien laittoa. Eli lyhytkestoisen avun näistä kyllä saa!\nIhan siis positiivinen kokemus nämä siloittavat maskit. Sain tietty jo kuulla surukseni, että nämä perustuvat ihan puhtaasti ihon turvottamiseen, joka pidemmällä välillä sitten luo lisää ryppyjä ja juonteita. Ehkei kuitenkaan muutama käyttö mitään haittaa, ja voin surutta käyttää nämä kaksi jäljelle jäänyttäkin maskia, kun naamavärkkiini siloisuutta mielin saada. Kuitenkin se piikin alle meno on kallista, ja kuten sanottua, ei niissäkään neljänsadaneuron toimenpiteissä aina saa lopputuloksesta niin siliävää kuin toivoisi.\nOnko teillä kokemuksia tällaisista tasoittavista "täyteaine" maskeista?\nLähettänyt ☆Saga☆ klo 11.01\nTunnisteet: cosmetics, review\nJulia 7. syyskuuta 2017 klo 12.03\nOhhoh enpä ole ikinä kuullutkaan tälläisistä tuotteista vaikkakin kyseisen merkin tuotteita olenkin syynännyt! Mielenkiintoista! :o\n☆Saga☆ 8. syyskuuta 2017 klo 9.08\nJoo en mäkään, käveli vasta siel TOkiossa vastaan :D\nhomonukke 7. syyskuuta 2017 klo 17.12\nOmpas jänniä :o en oo ikinä kuullutkaan tämmösistä, olisi ihan hauska testata :D\n☆Saga☆ 8. syyskuuta 2017 klo 9.10\nJoo en mäkää ollu kuullu :D Mut pakko oli just ostaa testauksee :D\nEmilia Alexandra 7. syyskuuta 2017 klo 17.24\nOho vau, huomaa kyllä tosiaan eron! Harmi että vaikutus ei ollut pidempikestoinen :( Onneks sulla on vielä pari niitä maskeja johonkin special eventtiin :)\n☆Saga☆ 8. syyskuuta 2017 klo 9.15\nNimenomaan, johonki spessuun voi sit käyttää :D Olishan se tavallaa ollu aika creepyäkin jos vaikutus ois kestäny pitkään!\nMaru / Tea and Vanity 7. syyskuuta 2017 klo 21.46\nJännä tuote + paketin kissa on niin liikuttavan innoissaan asiasta :D\nAnonyymi 8. syyskuuta 2017 klo 6.42\nHöh, miksi sua häiritsee noi ihan normaalit kasvojen piirteet? :) Oot nätti ilman täyteainettakin!\nMut joo, hassu tuote, kyllähän tossa aivan selvä ero on. Itse pelkäisin herkkäihoisena varmaan jotain allergista reaktiota tollasesta, jos sen vaikutus kerta pohjautuu johonkin turvottaviin aineisiin. Pakko googlettaa jotain testejä, että häviääkö toi miten nopeasti naamasta. Tavallaan kyllä ihan hauska jos itseä häiritsee tollaset juonteet niin saa vaikka juhliin tai jotain valokuvausta varten pois ne... Olen vähän hämmentynyt tästä :D Kaikkee ne tuolla idässä keksii!


desibeli.net - Travis: Everything at Once\nSkotlantilainen Travis kuuluu brittipopin selviytyjiin. Se on harvoja 1990-luvun sumusaarten valtavirtaorkestereista, joka ei ole missään vaiheessa hajonnut. Ei, vaikka yhtyeen melodinen pop ei ole viime vuosituhannen jälkeen ollut millään muotoa trendikästä tai arvostettavaa. Se on sääli, sillä yhtye on julkaissut korkeintaan yhden heikomman albumin, vaikkei sen myöhemmät tuotokset olekaan yltäneet kolmen ensimmäisen levyn tasolle. Ennen kuin nyt.\nToisaalta, on täysin mahdollista että juuri tähtiin kimpoamattomuus on pitänyt orkesterin koossa ja järjissään kaikki nämä vuodet. Oli miten oli, ajan hengen mukaan nimetty (ja sitä teksteissäänkin tutkiskeleva) Everything at Once joka tapauksessa täyttää edellisen Where You Stand -albumin yhteydessä ilmaisemani haaveet ja toiveet yhtyeen sisällä edelleen kuplivasta potentiaalista.\nNythän on nimittäin niin, että glasgow’laiset ovat tehneet aivan erinomaisen albumin. Nelikko pelaa viisaasti vahvuuksillaan - tarttuvilla pop-melodioilla, jotka on sovitettu rikkaasti ja monipuolisesti. Everything at Once on oikeastaan jotain, mitä U2 olisi voinut tehdä All That You Can’t Leave Behind -albumin (2000) jälkeen ja Coldplay Mylo Xyloton (2011) tai A Head Full of Dreamsin (2015) sijaan, elleivät molemmat yhtyeet olisi kadottaneet itseään. Tämä vertailu on toki muuten täysin tarpeetonta, mutta se laittaa asioita perspektiiviin kun miettii millainen suosioero Travisin ja noiden kahden jättiläisen välillä on.\nTravisin musiikkia voisi hyvällä syyllä kuvailla turvalliseksi, mutta samaan aikaan se ei kuulosta tippaakaan laskelmoidulta (vaikka Paralysed-biisin intron ooo-ooo-ooo-huudatukset ovatkin siinä rajalla). Epätrendikkyytensä vuoksi yhtyeen musiikki kestää myös aikaa paremmin kuin viimeistä huutoa olevien soundien metsästäjien hengentuotteet. Ja samaan aikaan Travis muuttuu riittävästi: kahdeksannella albumillaan he ovat iloisemmalla tuulella kuin koskaan.\nEverything at Once sisältää useita lauluja, jotka eivät olisi tuntuneet vierailta yhtyeen toisella (The Man Who, 1999) ja kolmannella albumilla (The Invisible Band, 2001). Ja mikä parasta, ne olisivat mahtuneet noille levyille myös tasonsa puolesta. Samaan aikaan Travis myös yllättää: Magnificent Time aurinkoisuudellaan ja Radio Song romuluisuudellaan. Nimiraita funkyllä bassokuviolla ja nopeatempoisella puhelaululla, Idlewild raukealla huolettomuudella ja Josephine Oniyaman huiman hienolla laulusuorituksella. Viimeistään nyt voi sanoa, että Travis on palannut.


Palkkapäivä Lainat: Kunkin pieni ja iso taloudellinen t - wszystko o zwierzetach akwariowych\nPalkkapäivä Lainat: Kunkin pieni ja iso taloudellinen t\nWysłany: Sob 2:11, 08 Lut 2014 Temat postu: Palkkapäivä Lainat: Kunkin pieni ja iso taloudellinen t\nEsittelyssä lisätty Raha 50 tai $ 100 jokaiselle käteissuorituksen voi supistettava koko raha . Tämä pankkilaina helposti voit ostaa seurauksena Internetissä lainan tarjoajien . web Lajike on odottaa sinua täytä nimi, teidän käsittelevät , tuloja pisteet ja joitakin muu tiedot niin [url="http://pikavipit101.weebly.com"]pikavipit[/url] sinulla varmistaa, että olet viettää jokainen oman maksut ajoissa , käsitys, että lainaa säännöllisesti erässä yleensä läsnä . Erityisesti, velan kerääjä voi valehdella sinulle , ärsyttää sinä tai laiminlyönti olet pienintäkään.\nmaksaa päivässä lainat ovat mitä ne kuulostavat . Tämä on myös keskeinen syy miksi paljon ihmisiä todennäköisesti pysyä iso maailma yritykset ne ymmärtää koska ne ovat iso tarjoajien kenen kanssa useimmat ihmiset luottavat . Olet Työnantaja . Jotkut oltiin hyväksyi muiden lainanantajat [url="http://pikalainaa101.wordpress.com"]pikalainaa[/url] kumpi teidän Viime luottoluokitus tuntuu , tälläisille laina yritykset suorittaa vaikea saada Tämän pankkilaina että saatat haluta . raha Markkinapaikka ei pysyä poissa suuret osa in maailma koostuu ilman työtä ja matala asunnon koska tämä voisi olla valtava vähennys sinun henkilökohtaiset toimistojen .\nSinun tarvitsee vain esittää oikeutettua kansalaisuuden virallinen asiakirja, kuukausi-to kuukauden palkat Dollari 1000 ja muuttua 18 v vanha . jotkut meistä kokeilla maksaa päivä lainoja tukea meitä koko tulot kriisi esimerkiksi investoimalla kiireelliset lääketieteelliset maksut . Olet vapaasti käyttää rahoitustuotteiden ja todellisuudessa on mahdollista käsittelevät lukuisia vaatii kuten saada ihanteellisen auto tai pyörä , kunnostus ja omaisuus , liittymällä yhteen antiikin laskut, ottaen loma getaway et cetera.\nPalkkapäivä laina on paras tapa saada tuotot sinun sisäpuolella muutaman päivän , mutta on olemassa tiettyjä asioita sinun pitäisi tietää etukäteen loikki tuohon tyyppinen kiinnitys . On tapa halvempaa kuin hyödyntämällä käteistä poistettu peräisin talletus bill . Takaisinmaksu lopussa on lyhyt ja ajoja 2 - 30 päivää . Me ottaa se, Tämän valmistus koettelemus lähes kaikki meistä pidä jonkinlaista catch kanssa luottoluokitukset [url="http://lainaargj.jimdo.com"]lainaa ge[/url] kunnon Valtaosa henkilöt työstö minimiin maksettava Työpaikat samalla perheenjäsenet puuttua ja laskut palauttamaan , heillä alkaa vakuutettu right spot jos he pysty pulittaa heidän kulut . Vastaus voi olla etsivät mukana alue pankki-yritykset ja puhua rahoituslaitos reps. Palkka asiakaspalvelu täytyy muutti heidän bill sähköisesti .\nKaupan ilmaisu on pienet, ja vaiheissa 1 - 10 vuotta .


05. Aug 2020 at 16:07\nKunnon Bourbon kiinnostaisi! (Read 71751 times)\nReply #45 - 19. Jun 2014 at 23:32\nriqu ruisku wrote on 19. Jun 2014 at 23:07:\n^Mellow ja Maker's ja Red Stag avattu. Eipä säväyttänyt ihmeemmin sen enempää Mellow kuin Maker's Markkikaan. Pitää läträtä jotain kesäjuomia niistä\nHimputti kun odotin näiden tarjoavan jotain enemmänkin. Red Stag tarjosi jo jotain mielenkiintoista, mutta harmi että on niin samperin makeaa lientä. Parasta on herkullisen kirsikkainen suuhun jäävä jälkimaku.\nKokonaisuutena kuitenkin melkoisen vaatimaton esitys koko kolmikolta\nJos ihan oikeasti jo mukavan maukasta bourbonia haluaa, niin Alkosta saa kohtalaiseen hintaan Eagle Rare 10yo single barrel -viskiä. 46e hintaan mielestäni ihan kelpo sijoitus. Jos tilauskannalle ryhtyy, niin luonnetta löytyy ainakin Booker's bourbonista. Hiukan halvemmalla lähtee Noah's Mill. Four Roses small batchit / single barrel on ihan hyvää myös.\nReply #46 - 19. Jun 2014 at 23:54\n^Pahasti näyttää siltä että pysyn tällä Skotti/ Japsi viski linjalla. Aika makeilta tuntuvat nuo kaikki maissajohdannaiset. Kai se sokeri tulee luonnostaan niihin.\nVarmasti parempia bourboneita maistan kun tilaisuus tulee, mutta tuskin koko pulloa ostan enää sokkona.\nReply #47 - 20. Jun 2014 at 02:29\nEi ehkä kannata jättää maistelua pelkästään noihin. Itsellä ei kovin monesta bourbonista ole kokemusta, mutta sen verran kuitenkin,että tiedän niistä löytyvän mahtavia makuelämyksiä.\nTällä hetkellä vähän sama kun ostaisit Olvia, Karhua ja Olvi Reinoa ja toteasit kaikkien oluiden olevan huonoja. Halpaan hintaan on useimmiten hyvä syy.\nReply #48 - 20. Jun 2014 at 14:16\n^Kyllä kyllä. En oikeasti muilta kuin Maker's Markilta edes mitään ihmeellistä laadukkuutta odottanutkaan, mutta yhteinen ärsyttävyys kaikissa (aiemminkin) maistamissani bourboneissa on se runsaahko makeus. Liekö vähemmän sokerisia olemassa?\nReply #49 - 20. Jun 2014 at 17:15\nriqu ruisku wrote on 20. Jun 2014 at 14:16:\nSokeria noissa ei ole, mutta kokeile joskus jotakin ruisviksiä. Niissä pieni karvaus ja happamuus taittaa joskus maissin makeaa vivahdetta. Mutta kyllähän nuo kaikki maistuu enemmän tai vähemmän smankaltaiselle. Eli jos et pidä bourbonin perusmausta, niin sitten ei auta kuin totutella, tai pysyä muissa juomissa.\nReply #50 - 20. Jun 2014 at 20:51\n^Olisi tosiaan pitänyt sokeri laittaa lainausmerkkeihin\nEi se makea sävy oikein omaan suuhun istu.\nRuisviskit ihan vieras alue, mutta ajatuksissa on ollut niihinkin tutustua ja mielessä lähinnä kiilunut tuo kotimainen Kyrö distillerin ensijulkaisu.\nOtin tänään vielä uusintakierroksen tuosta edellä mainitusta maissi kolmikosta. Naturellina ei mikään edelleenkään näistä kummemmin maistu, mutta yllättäen kokiksen kanssa Red Stag osoittautui erittäin positiiviseksi (ei mennyt överi makeaksi kuten pelkäsin). Eli tältä osin pitää perua vähän tuomiota.\nRehellisyyden nimissä bourbonin/ viskien kanssa tällä on kuitenkaan enää hyvin vähän (jos ollenkaan) tekemistä, mutta eipähän tarvi viemäriin silti kaataa.\nColan kanssa Maker's Mark minun mielestäni heikoin.\nReply #51 - 20. Jun 2014 at 21:30\nriqu ruisku wrote on 20. Jun 2014 at 20:51:\nKyrön juurta saat kohta hommattuu Arkadiasta. Makersia kannattaa kokeilla myös joissakin drinksuissa (esim Manhattan, Old fashioned jne..), jos ei muuten maistu. Tuo Makershan on mielestäni hitusen pehmeämpi ja suorempi (yksinkertaisempi) kuin monet muut vastaavan luokan bourbonit. Varmaankin vehnällä on siinä oma roolinsa (Makers Markissa käytetään maissin lisäksi vehnää rukiin sijaan)\nReply #52 - 01. Sep 2014 at 12:37\nRalfyn sivuilta napattu kartta, jossa hieman selvitystä että mistä mikäkin bourbon tulee.\nReply #53 - 16. Feb 2015 at 22:44\nOnko joku maistanut tuota Alkossa möllöttävää 9y.o 50% Knob Creekkiä? Onko ostamisen arvoinen?\nBy the way...katson snookkeria eurolta ja pahasti muslimiterroristin näköisellä Rory McLeodilla lukee isosti ISIS rinnassa.\nReply #54 - 17. Feb 2015 at 08:23\nArd-Begbie wrote on 16. Feb 2015 at 22:44:\nUseampaan otteeseen olen maistanut (viimeksi uisgessa tastingissä) ja kaapissakin pullo käynyt. Minulla menee luokkaan "hieman parempi kuin perus". Tuo on mielestäni aavistuksen vähemmän makea kuin moni muu ja omaa pienen happaman kirpeyden. Ei ole ns. pehmeä, vaan ennemminkin räväkämpi. Kesti hyvin ilmaa (pullo oli auki melkein 2 vuotta).\nReply #55 - 17. Feb 2015 at 11:36\nKiitän. Onko tietoa ovatko batchit kovinkin erilaisia laadun suhteen? Eikös nämät olleet small batch-tuotteita...\nReply #56 - 17. Feb 2015 at 14:28\nKnob Creekiä maistoin sämplen verran ja oli mielestäni kohtuullisen hyvää bourbonia.\nKaipa nuo jenkkien small batchit ovat kovin suhteellinen käsite. Eikös tuokin ole Jim Beamin tekemä, joten ei varmaan mistään parin quarter caskin vattauksesta ole kyse.\nReply #57 - 17. Feb 2015 at 15:34\nArd-Begbie wrote on 17. Feb 2015 at 11:36:\nEi ole kauheasti kokemuksia eri batcheista, mutta ne mitä olen maistanut ovat olleet hyvin samanlaisia. Tämä tosiaan on Jim Beamiä, joka valmistetaan heidän small batch puolella. Bookers on taas tätä samaa, mutta tynskävahvuisena ja yleensä hieman nuorempana (6-8yo yleensä).\nReply #58 - 17. Feb 2015 at 22:39\nMushinico wrote on 17. Feb 2015 at 08:23:\nMyös mun mielestä hyvää perusbourbonia, se 60 % single barrel -versio on parempi.\nReply #59 - 31. Mar 2015 at 11:59